stanford-oval/wikipedia huggingface dataset:
אסון טבע
סוגי אסונות > אסונות טבע גאולוגים

רעידת אדמה: בעת רעידת אדמה משתחרר לחץ בין הלוחות הטקטוניים, ופני הקרקע רועדים במשך זמן קצר (עד כדקה). באזורים מיושבים ובנויים, רעידת אדמה עזה גורמת להתמוטטות מבנים, הכרוכה בנזק רב בנפש וברכוש, בהתאם לעוצמת הרעידה ולאיכות הבנייה במקום.
התפרצות געשית: תהליך שבסופו פורצת מאגמה מסדקים בקרום כדור הארץ אל פני השטח. החומרים המשתחררים במהלך התפרצות געשית הם מאגמה, גזים ואדי המים שהיו כלואים במאגמה, וכן סלעים הבונים את תא המאגמה ואת צינורות ההזנה. השתחררותם יוצרת תוצרים געשיים: לבה, חומרים פירוקלסטיים וחומרים נדיפים, חלקם רעילים.
מפולת שלגים: הידרדרות וגלישה מהירה של גושי שלג גדולים על גבי מורדות הרים. מפולות שלגים נושאות כמויות גדולות מאוד של שלג, אפילו מיליוני טונות, ומהירות התקדמות המפולת עלולה לעלות על 300 קילומטרים לשעה. מפולות השלג מועכות וגוררות איתן את כל מה שאפשר למעוך או לגרור ונמצא בדרכן, לכן סכנתן גדולה לחיים ולרכוש.
מפולת בוץ
זרם בוץ
סוגי אסונות > אסונות טבע שקשורים למים

שיטפון: הצפה במים של שטח יבש תוך פרק זמן קצר. שיטפונות נגרמים כתוצאה מסופות, רעידות אדמה, ועלייה של נהרות על גדותיהם.
צונאמי: גלי ים ענקיים המתפרצים בעוצמה רבה אל חוף הים, בעיקר בעקבות רעידות אדמה בלב האוקיינוסים.
התפרצות מימית: התפרצות פתאומית של פחמן דו-חמצני, מתוך מימי אגם עמוקים. התפרצות שכזו גורמת לחנק של בעלי חיים בסביבה, כולל בני אדם.
סוגי אסונות > אסונות טבע שקשורים למזג האוויר

גל חום: ימים אחדים של מזג אוויר חם במיוחד, יחסית למזג האוויר השגרתי באותו מקום ובאותה עונה. גלי חום חמורים עלולים לגרום למוות, בעיקר של זקנים, והם התופעה האקלימית הקטלנית ביותר. במהלך גל חום גדל הסיכון שפעילות גופנית תגרום למכת חום. גל חום המלווה ביובש עשוי לגרום לגל שרפות.
גל קור
סופה: תופעה במזג האוויר המביאה עמה שינוי קיצוני בתנאים האקלימיים בעת התרחשותה. לרוב כרוכה הסופה במשטר רוחות סוער ובירידת משקעים. בישראל ידועות סופות חול במרחבי המדבר, סופות שלג בפסגות ההרים הגבוהים וסופות גשם בעיצומו של החורף. בעולם ידועות סופות כבירות ממדים הרסניות ביותר, כמו הטורנדו וההוריקן.
הוריקן: סוג של שקע ברומטרי הנוצר באזורים הטרופיים, שקוטרו עשוי להגיע עד 500 קילומטר. מבחינה מבנית, סופה טרופית היא אזור לחץ נמוך אשר מכיל עננים ופעילות של סופות רעמים, כל אלה נישאים עם הרוח, שלעיתים מגיעה לעוצמות קטסטרופליות, סביב מרכז הלחץ הנמוך.
טורנדו: רוח סערה הרסנית מקומית, נושאת אבק ואדי מים, ומתקדמת במערבולת סיבובית. מהירות הרוח עשויה לנוע בין 115 קמ"ש לבין 510 קמ"ש. הטורנדו הוא יבשתי וקוטרו הממוצע הוא כמאה מטר, והוא מתקיים במשך דקות ספורות בלבד. סופת הטורנדו הרסנית ביותר, הן בשל עוצמת הרוח והן בשל כח היניקה העז הנוצר במרכז מערבולת האוויר, השואבת אליה חפצים הנקרים בדרכה, המועפים ופוגעים בסובב.
בצורת: מצב שבו זמינות המים במקום מסוים יורדת במידה ניכרת מתחת לממוצע לתקופות מקבילות. באופן מסורתי מתייחסים לבצורת כאל תופעה שלילית, בשל התלות ההיסטורית של האנושות במים שמקורם במשקעים. לפני התקופה המודרנית בצורת סמלה סכנת כליה עקב מוות ברעב. בארצות העולם השלישי השלכות הבצורת משמעותיות גם כיום.
סוגי אסונות > אסונות טבע שקשורים לאש

שרפת יער
סופת אש
סוגי אסונות > אסונות טבע ביולוגים

רעב המוני: מחסור במזון שפוקד אוכלוסייה נרחבת, תוך כדי הבאת רבים לידי רעב, תת-תזונה ומגפות לרוב עד כדי העמדתם בסכנת מוות. מקומות מסוימים בעולם חשופים עדיין לרעב המוני, כתוצאה מפגעי טבע, ובפרט בצורת או ארבה.
מגפה: התפרצות פתאומית של מחלה מדבקת המתפשטת במהירות בקרב האוכלוסייה ופוגעת בחלק ניכר ממנה. מגפות שכיחות בימינו הן מחלות הנגרמות מנגיפי השפעת, הקורונה, ו-HIV.
סוגי אסונות > אסונות טבע שמקורם בחלל החיצון

פגיעת מטאוריט
התפרצות של קרינת שמש
היערכות לאסון טבע

מרבית אסונות הטבע מתאפיינים בחוסר יכולת של האדם למנוע את האירוע. עם זאת, פעמים רבות ניתן להיערך לקראת אסון צפוי, כדי למזער את נזקיו. ההיערכות היא משני סוגים:
היערכות ארוכת טווח : היערכות זו אינה לקראת אסון ספציפי, שמועד התרחשותו ניתן לחיזוי, אלא היערכות כללית לקראת אסון מסוג מסוים או אסונות טבע בכלל. דוגמאות:
בנייה הנערכת לרעידת אדמה מצמצמת את הנזק שנגרם בעת רעידת אדמה.
הקמת מערכות ניקוז וסכרים מצמצמת, ועתים אף מבטלת כליל, את נזקי השיטפונות.
תרגול צוותי רפואה וחילוץ בהליכים הנדרשים בעקבות אסון רב נפגעים.
היערכות קצרת טווח : היערכות לקראת אסון טבע ספציפי, שהתחזיות מלמדות על התרחשותו הקרובה. חלק מהאסונות, כגון רעידת אדמה, אינם ניתנים לחיזוי. אחרים, כגון סופה, ניתן לחזות זמן מה מראש ולהיערך בהתאם. דוגמאות:
פינוי התושבים מאזור שבו צפויה התפרצות קרובה של הר געש מונעת את הנזקים בנפש כתוצאה מהתפרצות כזו, ומצמצמת את הנזק לרכוש.
כניסה למחסה בעת התקרבותה של סופה.
התאוששות מאסון

לאחר התרחשותו של אסון טבע מושקעים מאמצים בהתאוששות מהאסון. לעיתים נערכת ההתאוששות בהתאם לתוכנית שהוכנה מראש לקראת אירוע כזה, ולעיתים ההתארגנות להתאוששות נעשית בעקבות האסון. מרכיבים עיקריים בהתאוששות מאסון:
איתור ניצולים שנפגעו באסון וטיפול בהם.
אספקת צורכי קיום בסיסיים - מזון, משקה ומחסה - לניצולים, כתחליף למערכות האספקה השגרתיות שנפגעו באסון.
הבאה לקבורה של הנספים באסון. במקרה של אסון שבו הרוגים רבים, משימה זו אינה נעשית רק משום כבוד המת, אלא גם כדי למנוע סכנת מגפות.
שיקום הנזק לרכוש. תוכניות ביטוח רכוש מבטיחות מימון לשיקום הנזק לרכוש. במקרה של אסון טבע רחב היקף, משתתפת הממשלה (לעיתים בסיוע ממשלות זרות) בשיקום הנזק, גם לאלה שלא ביטחו את רכושם.
ראו גם

רשימה של אסונות טבע
הערות שוליים

↑  Hannah Ritchie, Max Roser, Natural Disasters, Our World in Data, 2014-06-03
↑  Major Epidemics of the Modern Era, באתר המועצה ליחסי חוץ (CFR.org) (באנגלית)
| טראומה נפשית |
| --- | --- | --- |
| מצבי טראומה | סכנת חיים • אלימות • התעללות • אונס • אלימות מינית • מלחמה • טרור  • קרב • תאונת דרכים • טראומה גופנית • שכול • שוד  • אסון טבע • שרפה • הגירה |  |
| מאפייני טראומה | מצוקה נפשית • חרדה • פחד • דאגה • בכי • חוסר אונים • אימה • תבהלה • עוררות • טריגר •  הימנעות • התמודדות ממוקדת הימנעות • רומינציה • מחשבות פולשניות • מחשבות אילו • אשמת שורדים • האשמה עצמית (אנ') • האשמה (אנ') • אשמה (רגש) |  |
| תגובת דחק | דחק • תגובת הילחם או ברח • מערכת העצבים הסימפתטית • ציר ה-HPA • עומס אלוסטטי |  |
| הפרעות | הפרעות הקשורות לטראומה וגורמי דחק • נפגע חרדה • הפרעת דחק חריפה • הפרעת דחק פוסט-טראומטית • הפרעה פוסט-טראומטית מורכבת • טראומה משנית • הפרעת הסתגלות • הפרעת חרדה • התקף חרדה • ביעותי לילה • נדודי שינה • דיסוציאציה • פלשבק • הפרעת דה-פרסונליזציה • הפרעת דה-ריאליזציה |  |
| גורמי חוסן | חוסן נפשי • רשת חברתית • דתיות • מודל רגישות-דחק • מודלים של תורשה, סביבה והתפתחות • סטטוס חברתי • שונות קצב לב |  |
| התמודדות | התמודדות • צמיחה פוסט-טראומטית • תמיכה חברתית • עזרה עצמית • פעילות גופנית • טכניקות הרפיה • מדיטציה טרנסצנדנטלית • אימוני נשימה • הסחת דעת • אסקפיזם |  |
| תרופות | תרופות נוגדות דיכאון • סרטרלין • פרוקסטין • ונלפקסין • פלואוקסטין • קנאביס |  |
| טיפול נפשי | טיפול בהפרעת דחק פוסט-טראומטית • עזרה ראשונה פסיכולוגית • מודל מעש"ה • קבוצת תמיכה • טיפול קוגניטיבי-התנהגותי • טיפול קוגניטיבי-התנהגותי ממוקד בטראומה (אנ') • טיפול בעיבוד קוגניטיבי • EMDR • תרפיית חשיפה ממושכת |  |
| עמותות | ער"ן • נט"ל |  |
| --- | --- |
בקרת זהויות :  NLI: 987007560771505171  PLWABN: 9810693963805606  BnF: cb11931689z (data)  GND: 4041387-1  HDS: 047887  LCCN: sh85090214  LNB: 000055855  NARA: 10642735  NDL: 00960127  NKC: ph115995 
זרם לבה מציף בית בהוואיי
אצטדיון "לאשן" בתון, שווייץ, מוצף בעקבות שיטפון באוגוסט 2005
הוריקן קתרינה
אוסקר ויילד

ערך זה עוסק בסופר ומשורר אירי. אם התכוונתם למשמעות אחרת, ראו .
| --- | --- |

תמונה שצילם נפוליאון סרוני
 לידה:  16 באוקטובר 1854 הממלכה המאוחדת של בריטניה הגדולה ואירלנד דבלין, הממלכה המאוחדת
 פטירה:  30 בנובמבר 1900 (בגיל 46) הרפובליקה הצרפתית השלישית פריז, הרפובליקה הצרפתית השלישית
 שם לידה:  Oscar Fingal O’Flahertie Wills Wilde 
 מדינה:  הממלכה המאוחדת של בריטניה הגדולה ואירלנד, הממלכה המאוחדת, אירלנד, צרפת 
 לאום:  אירי
 מקום קבורה:  קבר אוסקר ויילד 
 אירועים משמעותיים:  הלוויה (3 בדצמבר 1900) 
 שם עט:  С.3.3., Sebastian Melmoth 
 עיסוק:  מחזאי, סופר, משורר
 מקום לימודים:  מודלין קולג', טריניטי קולג' 
 שפות היצירה:  אנגלית, יוונית עתיקה, לטינית, צרפתית, גרמנית 
 סוגה:  קומדיה, מעשייה, שירה עלילתית, סיפור קצר, טרגדיה, שירה, דרמה, ספרות גותית, מסה 
 זרם ספרותי:  התנועה האסתטית, התנועה הדקדנטית 
 יצירות בולטות:  כתיבת מחזות ורומנים, בהם תמונתו של דוריאן גריי, חשיבותה של רצינות ומניפתה של ליידי וינדרמיר
 תקופת הפעילות:  1878–1900 (כ־22 שנים) 
 בן או בת זוג:    אלפרד דאגלס 
 צאצאים:  Vyvyan Holland, Cyril Holland 
 פרסים והוקרה:  Newdigate Prize (1878) 
 אתר רשמי
 חתימה:   
 
אוסקר פינגאל או'פלאהרטי וילס ויילד (באנגלית: Oscar Fingal O'Flahertie Wills Wilde‏; 16 באוקטובר 1854 – 30 בנובמבר 1900) היה סופר, משורר, עיתונאי, מבקר אופנה ומחזאי אירי.
הנצחה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב-14 בפברואר 1995 הונצח ויילד בחלון ויטראז' בפינת המשוררים בכנסיית ווסטמיניסטר. נכדו, מרלין הולנד, הסיר את הלוט בטקס חגיגי לציון האירוע.
ב-1997 הוקם בעיר הולדתו דבלין בכיכר מריון פסל לזכרו על גבי גוש אבן מהרי וויקלו.
ב-2004, הוקם פסטיבל התיאטרון הבין-לאומי הגאה בדבלין, שבא לציון 150 שנה ליום הולדתו של ויילד.
רשימה חלקית של יצירותיו

תמונתו של דוריאן גריי (The Picture of Dorian Gray) – תורגם לעברית, ראו רשימה למטה.
מניפתה של ליידי וינדרמיר (Lady Windermere's Fan) – תורגם לעברית, ראו רשימה למטה.
אישה ללא חשיבות (A Woman of No Importance)
חשיבותה של רצינות (The Importance of Being Earnest) – תורגם לעברית, ראו רשימה למטה.
בעל אידיאלי (An Ideal Husband)
שלומית (Salomé) – תורגם לעברית, ראו רשימה למטה.
הדוכסית מפדואה (The Duchess of Padua)
הנסיך המאושר ואגדות אחרות (The Happy Prince and Other Tales)
הנסיך המאושר (The Happy Prince) – תורגם לעברית, ראו למטה.
הזמיר והשושנה (The Nightingale and the Rose) – תורגם לעברית.
הענק וגנו (The Selfish Giant) – תורגם לעברית.
הידיד המסור (The Devoted Friend)
הזיקוקית שאין כמותה (The Remarkable Rocket) – תורגם לעברית.
בית הרימונים (The House of Pomegranates)
המלך הצעיר (The Young King)
יום ההולדת של האינפנטה (The Birthday of the Infanta)
הדייג ונשמתו (The Fisherman and his Soul)
בן הכוכבים (The Star-child)
פשעו של לורד ארתור סאביל ועוד סיפורים (Lord Arthur Saville’s Crime and other Stories)
פשעו של לורד ארתור סאביל (Lord Arthur Saville’s Crime)
הספינקס ללא סודות (The Sphinx without a Secret)
מיליונר לדוגמה (The Model Millionaire)
הרוח מטירת קאנטרוויל (The Canterville Ghost) – תורגם לעברית.
דיוקנו של מר ו.ה. (The Portrait of Mr. W. H.)
ספריו שתורגמו לעברית

ספר האגדות, תרגם מאנגלית יעקב אורלנד, ציירה אותו בינה גוירץ, ש. זק, ירושלים, 1958
אגדות, תרגם מ’ בן-אליעזר, אמנות, פרנקפורט, 1924
אגדות וסיפורים, תרגם ח’ תרסי, משרד הביטחון, תל אביב, 1974
ארבע יצירות מופת, תרגם מאנגלית בן-ציון בן-משה, חנות הספרים, תל אביב, 1998
הבלדה מכלא רדינג, תרגם מאנגלית יעקב אורלנד, עקד, תל אביב, 1977
בלדה על בית כלא רידינג, תרגום גוסטה ליבנשטיין, אלף, תל אביב, 1975
הבלדה של בית הכלא ברדינג, תרגום יוסף נדבה, בתוך: אדמומית של סתיו, רשפים, תל אביב, 1982.
הזיקוקית הנעלה, תרגום אהרון בר, מודן, תל אביב, 1988
הזמיר והשושנה, אגדות וספורים, תרגום אוריאל אופק, איורים טטיאנה קופיאן, עם עובד, תל אביב, תשמ"ט 1989
חשיבותה של רצינות, מחזה, תרגום דוד שטיינברג, אור עם, תל אביב, 1988
חשיבותה של רצינות, מחזה של קלות ראש לאנשים כבדי ראש, תרגם מאנגלית י"ח טביוב, שטיבל, ורשה, תר"ף 1920
הידיד המסור, ציירה ליאת בנימיני אריאל, תרגם אהרן בר, מודן, תל אביב, 1988
כל השירים, תרגום בן ציון בן משה, חנות הספרים, 2003
מבחר הסיפורים, תרגום גילה אוריאל, עידית, תל אביב, תשי"ד 1954
ממעמקים, תרגם מאנגלית דוד פרישמן, שטיבל, ורשה, תר"ף 1920
ממעמקים ; הבלאדה מכלא רדינג, תרגום נוסף, מאנגלית – בן-ציון בן-משה, חנות הספרים, כפר סבא, 2003
ממעמקים, מאנגלית: ליה נירגד, הוצאת מודן, 2014
מניפה של לידי וינדרמיר, מעשה באישה הגונה, מחזה בארבע מערכות, תרגם מאנגלית – י"ח טביוב, שטיבל ורשה, תר"ף 1920
מעשיות: א. הזמיר והשושנה ב. הנסיך והדרור ג. הענק רע הלב, תרגום נוסף, תרגם [מאנגלית] בן אברהם, לפיד, ורשה, 1921
הנסיך המאושר, איירה: זהבית כרמל ; תרגמה: סיגל אדלר, כרמל, ירושלים, 2008
הנסיך המאושר, ציירה ליאת בנימיני-אריאל ; תרגם אהרון בר, מודן תל אביב, 1988
הנסיך המאושר, תרגום קודם, אגדות וספורים, עברית – רפאל אלגד, ציורים – צ’ארלס מוזלי, יבנה, תל אביב, 1982
הנסיך המאושר , עברית – שלמה סקולסקי, הציורים – צבי מלבנצ’יק, אל המעיין, תל אביב, תש"ט 1949
תמונת דוריאן גרי, תרגום ראשון, תרגם מאנגלית י"ח טביוב, מוסקוה, א"י שטיבל, תרע"ח 1918
תמונתו של דוריאן גריי, תרגום נוסף, תרגם מאנגלית – מ' בן-רפאל, עידית, תל אביב, תשי"ט 1959
תמונת דוריאן גריי, תרגום נוסף, תרגם מאנגלית – אברהם בירמן, ספרי גדיש, תל אביב, 1960
תמונתו של דוריאן גריי, תרגום נוסף, מאנגלית – טלה בר, אור עם, תל אביב, 1984
תמונתו של דוריאן גריי, תרגום נוסף, מאנגלית – בן-ציון בן-משה, חנות הספרים, תל אביב, 1998
תמונתו של דוריאן גריי, תרגום נוסף, מאנגלית – ליה נירגד, הקדמה והערות – קאמיל קוטי, פן, תל אביב, 2006
שלומית, טרגדיה במערכה אחת, תרגם מאנגלית יעקב אורלנד, קריית ספר, ירושלים, 1941
סלומה, שלומית, מחזה, כרוך עם "סיפורם של ונוס וטאנהאוזר" מאת אוברי ברדסלי, תרגמה בשמת אלון, אסטרולוג, 1999
על טיפשים וחכמים, שיחון של אוסקר ויילד, עברית – מיכאל הנדלזלץ, טרקלין, תל אביב, 1971
הענק האוהב את נפשו, מעשה, תרגום על ידי אליהו מיטוס, כנרת, אודסה, 1918
הענק וגנו, תרגום נוסף, ציירה ליאת בנימיני-אריאל, עברית – אהרון בר, מודן תל אביב, 1988
הרוח מטירת קאנטרוויל, תרגום – שלי מרון, נוה מונוסון 2001
הרוח מטירת קאנטרוויל, הדייג ונישמתו, תרגם אליעזר כרמי, משרד הביטחון, 1974
חטאו של לורד ארתור סביל וסיפורים אחרים, תרגמה סיגל אדלר, אחרית דבר מאת עמרי הרצוג, כרמל, 2006
נפש האדם בסוציאליזם, תרגם דותן ברום, אחרית דבר מאת יפתח גולדמן, הוצאת נמלה, 2023
קמילת השקרים, תרגמה שולי ספיר, דחק, סדרת 'דרש' לכתבי מופת בפואטיקה ואסתטיקה, 2024
מחזותיו בעברית

שלומית, טרגדיה במערכה אחת, תרגם מאנגלית יעקב אורלנד, קריית ספר, ירושלים, 1941
ההצגה "שלומית", בתרגום פנחס שדה, עלתה ב"הבימה" ב-29 באוגוסט 1982; בימוי: מיכאל גורביץ, תפאורה: משה שטרנפלד; מוזיקה: יוני רכטר
מניפה של לידי וינדרמיר, מעשה באישה הגונה, מחזה בארבע מערכות, תרגם מאנגלית – י"ח טביוב, שטיבל ורשה, תר"ף 1920
חשיבותה של רצינות, מחזה של קלות ראש לאנשים כבדי ראש, תרגם מאנגלית י"ח טביוב, שטיבל, ורשה, תר"ף 1920
חשיבותה של רצינות, מחזה, תרגום – דוד שטיינברג, אור עם, תל אביב, 1988
הטרגדיה הפלורנטינית, תורגם בידי ימימה מילוא פסובסקי, הוצג בתיאטרון הקאמרי, בשנת 1944, הבמאי היה יוסף מילוא פסובסקי.
ראו גם

חנות הספרים אוסקר ויילד
משפטי אוסקר ויילד – סרט קולנוע ביוגרפי
לקריאה נוספת

ג'ונתן פרייר, אוסקר ויילד: מפורסם ידוע לשמצה, הוצאת מפה, 2006. (הספר בקטלוג ULI)
ריצ'רד אלמן, אוסקר ויילד, הוצאת דביר, 1994. (הספר בקטלוג ULI)
פרנק האריס, חיי אוסקר ויילד, הוצאת אסטרולוג, 1999. (הספר בקטלוג ULI)
Katherine Brown Downey, Perverse Midrash: Oscar Wilde, Andre Gide, and Censorship of Biblical Drama, Continuum Press, 2004 (הספר בקטלוג ULI)
Nicholas Frankel, Oscar Wilde: the Unrepentant Years, Harvard University Press, 2017 (הספר בקטלוג ULI)
Kimberly J. Stern, Oscar Wilde: a Literary Life, Palgrave Macmillan, 2019 (הספר בקטלוג ULI)
J. Robert Maguire, Ceremonies of Bravery: Oscar Wilde, Carlos Blacker, and the Dreyfus Affair, Oxford University Press, 2013 (הספר בקטלוג ULI)
Linda Stratmann, The Marquess of Queensberry: Wilde's Nemesis, Yale University Press, 2013 (הספר בקטלוג ULI)
Michele Mendelssohn, Making Oscar Wilde, Oxford University Press, 2018 (הספר בקטלוג ULI)
Melissa Knox, Oscar Wilde: a Long and Lovely Suicide, Yale University Press, 1994 (הספר בקטלוג ULI)
John Stokes, Oscar Wilde: Myths, Miracles, and Imitations, Cambridge University Press, 1996 (הספר בקטלוג ULI)
Barbara Belford, Oscar Wilde: a Certain Genius, Random House, 2000 (הספר בקטלוג ULI)
Michael S. Foldy, The Trials of Oscar Wilde: Deviance, Morality, and Late-Victorian Society, Yale University Press, 1997 (הספר בקטלוג ULI)
הערות שוליים

1 2  Oscar’s lipstick pilgrims make his grandson see red‏, הסנדיי טיימס, 30 באוקטובר 2005
↑   עפרי אילני, אוסקר ויילד מוכיח שלשמאל יש עוד אפשרויות, באתר הארץ, 15 במרץ 2023
| --- | --- |
בקרת זהויות :  NLI: 987007294196105171  PLWABN: 9810598533005606  BIBSYS: 90053575  BNC: 000034688  BNE: XX978693  BnF: cb11929190h (data)  CANTIC: a10461899  CiNii: DA00356133  GND: 118632779  ICCU: CFIV000261  ISNI: 0000 0001 2127 2652  KulturNav: b74ae08e-c21b-4248-b687-94c6ecdae1fa  LCCN: n79042038  LNB: 000012152  MusicBrainz: ca8acd72-3ea4-4b15-baf0-49bf9ab60d53  NARA: 10583185  NDL: 00460913  NKC: jn19981002409  NLA: 35607711  NLG: 109330  NLK: KAC199630007  NLR:   NSK: 000004782  NTA: 068589514  RERO: 02-A000176595  RKD: 424341  RSL: 000082072  SELIBR: 206000  SNAC: w66b7sr5  SUDOC: 027196984  Trove: 1013129  ULAN: 500094070  VcBA: 495/167502  VIAF: 34464414   WorldCat (עם VIAF): 34464414 
אוסקר ויילד, 1889
פסלו של ויילד בכיכר מריון, דבלין
קברו של אוסקר ויילד בפר לשז, פריז
רחוב שטראוס

| --- | --- |

 מידע כללי
 על שם:  בית הבריאות שטראוס השוכן בו
 הקמה
 תקופת הבנייה:  ?–1930
 מיקום
 עיר:  ירושלים 
 שכונה:  גאולה
 
 קואורדינטות:  31°47′08″N 35°13′08″E﻿ / ﻿31.785638888889°N 35.218944444444°E﻿ / 31.785638888889; 35.218944444444
  מפת מיקום  מפה מפורטת   (למפת ירושלים מוגדלת) רחוב שטראוס(למפת ירושלים רגילה) רחוב שטראוס(למפת הרי ירושלים רגילה) רחוב שטראוס(למפת הרי ירושלים מוגדלת) רחוב שטראוס  he tabBackground:;tabBorder:#aaa;defaultTab:0;
 
שלט הרחוב המנדטורי המקורי, שהוכן על ידי אמני בצלאל, (השלט נמצא על כותל מבנה מעיין שטוב)
מצומת האיקסים צפונה, משמאל מעיין שטוב ומימין בית טרבלוס
מבתי המסחר המאפיינים את הרחוב
מסגד נבי עוכשא
תורבת קאמריה
בניין ההסתדרות
בית הבריאות שטראוס
בית מספר 27, בניין בסגנון בינלאומי-ירושלמי בגבול שכונת זיכרון משה
בניין זופניק (שטראוס 26)
רחוב שטראוס הוא רחוב בירושלים המוביל מרחוב יפו צפונה אל כיכר השבת ומהווה את המשכו הצפוני של רחוב המלך ג'ורג' אחרי הצטלבותו עם רחוב יפו בצומת האיקסים. הרחוב מחבר את משולש מרכז העיר אל השכונות החרדיות גאולה, מאה שערים, כרם אברהם וזיכרון משה. עם סלילתו ב-1930 נקרא רחוב שטראוס על שם בית הבריאות שטראוס. אך מקיץ 1931 ועד תום המנדט וקום מדינת ישראל נקרא הרחוב רחוב צ'נסלור על שם הנציב העליון ג'ון צ'נסלור, שקרא את הרחוב על שמו. הרחוב נסגר בשבת כחלק מגוש הרחובות החרדיים ובניהם השכונות החרדיות בירושלים. הקו הכחול של הרכבת הקלה בירושלים עתיד לעבור ברחוב זה.
שמו של הרחוב מכונה גם עם התוספת "נתן" שטראוס כפי המופיע בשילוט עיריית ירושלים ובאתר העירייה.
הרחוב כולו מוגדר כנתיב תחבורה ציבורית בלבד בימים ראשון עד חמישי משעה 11:00 עד השעה 20:00 ובימי שישי משעה 11:00 עד 15:00.
מרחוב יפו אל הצטלבות רחוב הנביאים

קצהו הדרומי של רחוב שטראוס נמצא ב"צומת האיקסים" בין בניין טרבלוס ממזרח לבניין "מעיין שטוב" ממערב. בניין טרבלוס מסמן את קצהו של מגרש הגובל ברחוב יפו ומשתרע מרחוב הרב קוק ועד רחוב שטראוס, השייך למשפחת קוקיא הוותיקה (חלק מ"גוש 50"). הבניין החד-קומתי הוקם לפני 1918 ובימי המדינה הראשונים שכנה בו מסעדת סטודנטים שנתנה לו את שמו. על כותלו של בניין "מעיין שטוב" מנגד, נמצא אריח מקורי עם שם הרחוב מימי המנדט, שהוכן על ידי אמני בצלאל ו"האגודה למען ירושלים".
הרחוב עולה בתלילות יחסית, במזרחו מגרש קוקיא, שעמד שנים רבות נטוש ובראשית שנות ה-2000 הוקם בו מיזם מודרני למגורים ולאחריו בית החולים הגרמני, שנקרא גם בית החולים "זיו" וכיום הוא אגף בבית החולים ביקור חולים. ממול ניצב המבנה המרכזי של בית החולים ביקור חולים. בקטע רחוב זה נטועים עצי ברוש ואורן גבוהים, ששימשו בחורפי שנות השמונים משכן ללהקות ענק של זרזירים, שהפכו למטרד של ממש. מקטע זה של הרחוב כה תלול ועמוס שהקו הכחול יעבור בו במנהרה עד לצומת בר-אילן.
מהצטלבות רחוב הנביאים לכיכר השבת > צומת שטראוס-הנביאים

חזית בית החולים הגרמני ("זיו")
בית החולים ביקור חולים בפינת שטראוס והנביאים
בניין ההסתדרות הרפואית, פינת שטראוס והנביאים
צומת רחוב הנביאים מעוטרת בשלושה מבנים מסיביים הקשורים לרפואה - חזיתות בתי החולים הגרמני וביקור חולים מדרום ומבנה "בית הרופא", משכן הסניף הירושלמי של ההסתדרות הרפואית בישראל בצפון-מערב הצומת.
בצידו המזרחי של הרחוב נמתחת שורת חנויות ובתי מסחר קטנים, חלקם ותיקים ביותר, בהן החנות המקורית של רשת הביגוד וציוד התינוקות הזולה "בזאר שטראוס".
מהצטלבות רחוב הנביאים לכיכר השבת > מתחם נביא עוכשא, תורבת קאמריה ובית העם הישן

בנקודה הגבוהה ביותר ברחוב נפתח ממערב מתחם ובו מספר מבנים היסטוריים, בתוך גן שעשועים.
מסגד נביא עוכשא - נקרא על שם נבי עוכשא בן מוחסין (אנ'), מבני לווייתו של הנביא מוחמד (צחאבה), שלפי המסורת, נקבר במקום. מסורת ערבית אחרת מייחסת את מיקום המסגד למקום קבורתם של משה, ישו ומוחמד, שלושת נביאי הדתות המונותיאיסטיות - וזו אחת הסיבות בגללה הנציב הבריטי ג'ון צ'נסלור קרא לרחוב הסמוך רחוב הנביאים.
במקום מבנה קבר מפואר מתקופת השושלת האיובית, מסוף המאה ה-12, ולצידו מבנה ממלוכי וצריח מסגד מהמאה ה-19. שני עצי זית נטועים בסמוך, וגילם מוערך בכ-800 שנה.
בשנת 1929 הוצת המסגד על ידי יהודים בתגובה למאורעות תרפ"ט. עד 1948 התגוררה בסמוך משפחה ערבית שתחזקה את המתחם, אולם מאז מלחמת העצמאות המבנה נותר סגור ומשמש כמחסן של עיריית ירושלים. במהלך האינתיפאדה השנייה רוססו במקום כתובות נאצה, והיה ניסיון להצית את המסגד, ובדצמבר 2011 נערך שוב ניסיון הצתה ונכתבו עליו סיסמאות של תג מחיר.
הגבעה נחשבה על ידי מקובלים כ"פתחא דקרתא" (פתח העיר) ומקום מושבו של משיח בן יוסף, שיכשיר את הקרקע לבוא המשיח. לאחר הקמת הכנסייה האוונגלית הבינלאומית בשנת 1908 עבר מהמגרש עליו הוקמה לאתר זה "אוהל משיח בן יוסף" בו התפללו מקובלים מתלמידי הגר"א לביאת המשיח.
תורבת קאמריה - תורבה (מבנה קבר) המתוארך לתקופה הממלוכית. המאוזוליאום נקרא על שם חסאם א-דין אל-קמרי ובו שלושה קברים. על פי המסורת המוסלמית קבורים במקום בני משפחת קמריה, שנפלו בקרבות נגד הצלבנים בשנים 1251–1266.
כמו כן נמצא במקום קיר שהיה שייך לבית העם הישן של ירושלים העברית. הבניין הוקם בשנת 1906 ושימש כמועדון ספרותי, מקום לקריאת עיתונות עברית, למפגשים ולהרצאות. המקום מתועד ביצירתו של ש"י עגנון, "תמול שלשום" ובין היתר נהגו להפגש בו אליעזר בן-יהודה, יהושע ברזילי, בוריס שץ, יצחק בן-צבי ואשתו רחל ינאית בן-צבי, ישראל דב פרומקין, זאב ז'בוטינסקי וכן צעירים חרדים מהשכונות הסמוכות.
מאז אוקטובר 2021 מזוהה קבר נבי עוכשא על ידי חוגים חרדיים כקברו של בנימין בן יעקב ורחל (זאת על אף זיהוי קודם של קבר בנימין בנבי ימין במזרח כפר סבא), ובאתר צוינה הילולה ביום היוולדו, הוא יום מותה של אמו, רחל, בי״א חשוון. הקבר נפרץ במהלך החגיגות הראשונות ב-2021, ונאטם למחרת בידי עיריית ירושלים. ניתן לראות במקום מתפללים ומתפללות בימי השבוע.
מהצטלבות רחוב הנביאים לכיכר השבת > בית ההסתדרות

בשנות החמישים הוקם סמוך לראש הגבעה בניין ההסתדרות בירושלים. הבניין תוכנן על ידי זוג האדריכלים דר' יהודית סגל שטולצר ואויגן שוטולצר. ההסתדרות עברה למקום ממשכנה הקודם ברחוב ההסתדרות, במרכז העיר. לדברי עוזי ברעם המבנה הוקם במיקום זה לפי החלטת אביו משה ברעם, מזכיר מועצת פועלי ירושלים באותה עת, דווקא בגבול האזור החרדי, כדי להוות מעוז חילוני מצפון לרחוב יפו. אולם המעוז החילוני נותר אי מבודד באזור שרק הלך מאז והתחרד.
במקום פעלו בעבר אולם קבוצת הכדורסל הפועל ירושלים ובית הקולנוע "מיטשל".
מהצטלבות רחוב הנביאים לכיכר השבת > בית הבריאות שטראוס

בצידו המזרחי של הרחוב, לאחר רחבה הנקראת "רחבת חיי אדם", על שם הרחוב הסמוך ובה מבנה מודרני של קופת חולים כללית נמצא המבנה שנתן לרחוב את שמו, בית הבריאות שטראוס.
המבנה, בתכנונו של האדריכל בנימין צ'ייקין, נחנך ב-1929 על ידי ההסתדרות הציונית הדסה ביוזמת הנרייטה סולד ובתרומתו של נתן שטראוס על מנת לשמש כמבנה מרפאות, מרפאות שיניים, מוקד להתייעצות רפואית ולהדרכה, היגיינה ותזונה. שמו המלא, החרוט מעל כניסתו הוא "בית הבריאות על שם נתן ולינה שטראוס לבני כל הגזעים והדתות". בשנת 1935 הפרופ' ליאוניד דולז'נסקי ייסד ומונה למנהל המחלקה לפתולוגיה ניסיונית במסגרת המעבדות לחקר הסרטן באוניברסיטה העברית שמוקמה בבית הבריאות שטראוס.
בתאריכים 31 במאי – 1 ביוני לשנת ה'תרצ"ט 1939 נערך בבית הבריאות כנס רפואי-מדעי שארגנה ההסתדרות הרפואית העברית בא"י. בכנס השתתפו מרבית מבכירי הרופאים בארץ ישראל לתקופה.
תוכנית הכנוס המדעי:
כיום המבנה שייך לבית החולים הדסה ומשמש למרפאות חוץ ולמשרדים.
לפני הקמת בית הבריאות שכנה על מגרש זה טחנת קמח גדולה מופעלת בקיטור שהוקמה על ידי שלמה הכהן מילנר. הטחנה עלתה באש זמן קצר לפני שנבנה במקום בית הבריאות.
מהצטלבות רחוב הנביאים לכיכר השבת > מבית הבריאות ועד ככר השבת

בירידה צפונה לאחר בית הבריאות מקבל הרחוב צביון חרדי יותר ויותר. ממזרח לרחוב נמצאת השכונה החרדית הקטנה בתי ויטנברג ולאחריה, סמוך לרחוב מאה שערים, שכונת בתי ורשה. במערבו מהווה הרחוב את גבול זיכרון משה. מספר בתים מקוריים של השכונה, הבנויים סגנון בינלאומי-ירושלמי השתמרו.
בחלקו הנמוך והצפוני ביותר, מתמזג רחוב שטראוס עם רחוב ישעיהו, מתרחב מאוד והופך למעשה לחלק מכיכר השבת.
חלק זה של הרחוב משמש לעיתים קרובות כשטח ההפגנות של החרדים בירושלים. פעמים רבות נסגר הרחוב על ידי המשטרה כמו כן במאבקי השבת בירושלים שהתנהלו בשנת 2009 ובהפגנות בכיכר השבת. בהפגנות האם החשודה בהרעבת בנה שימש הרחוב כמוקד לעצרות של העדה החרדית ובהפגנות נגד מצעד הגאווה שימש הרחוב כמוקד הפגנות שם התנהלו עימותים קשים מאוד בין המשטרה לגורמים חרדיים. מוקד חשוב מבחינה זו הוא בניין זופניק (שטראוס 26), מבנה מודרני הקרוי על שמו של ישראל זופניק ומשמש כמושב בית הדין של העדה החרדית ובו גם משרדיה של העדה החרדית האשכנזית בירושלים. רחבת הבניין מהווה מקום מפגש לעצרות ויציאה להפגנות ומחאות של הציבור החרדי.
כמו כן חלקו התחתון של רחוב שטראוס הנחשב כחלק משטחן הרחב של השכונות החרדיות נסגר לתנועה בשבתות וחגי ישראל.